Pagrindiniai trumpojo laikotarpio statistinių duomenų naudotojai yra Europos Centrinis Bankas ir nacionaliniai centriniai bankai, tačiau šie duomenys taip pat labai svarbūs Europos Komisijai, nacionalinėms vyriausybėms, mokslinių tyrimų institutams, taip pat įmonėms ir verslo organizacijoms. Be to, trumpojo laikotarpio statistika labai reikalinga ir naudojama kitose statistikos srityse, pvz., nacionalinėse sąskaitose.

Antrame skirsnyje aptariamas trumpojo laikotarpio statistikos naudojimas ir jos svarba pagrindinėms Europos politikos sritims ir Europos pinigų politikos valdymui. Be to, jame apibūdinami pagrindiniai trumpojo laikotarpio statistikos pokyčiai, įvykę po paskutinės ataskaitos, pateiktos 2017 m. rugpjūčio mėn.

Trumpojo laikotarpio verslo statistikos teisinis pagrindas yra Tarybos reglamentas (EB) Nr. 1165/98 (toliau – TLS reglamentas). Pagal to reglamento 14 straipsnio 2 dalį Komisija pateikia Europos Parlamentui ir Tarybai ataskaitą apie statistinius duomenis, parengtus pagal šį reglamentą, ir ypač apie jų tinkamumą bei kokybę ir rodiklių patikslinimą. Ataskaitoje taip pat nurodomos statistikos sistemos sąnaudos ir įmonėms tenkančių prievolių, taikant šį reglamentą, ir naudos santykis

Europos trumpojo laikotarpio verslo statistikoje (TLS) pateikiamas išsamus rodiklių rinkinys, kurį sudaro, be kita ko, produkcija, apyvarta, produkcijos kainos (dažnai taip pat vadinamos gamintojo kainomis), įdarbintų asmenų skaičius, dirbtų valandų skaičius ir bruto darbo užmokestis. Šie TLS rodikliai taikomi keturiose pagrindinėse ekonomikos srityse: pramonės, statybos, mažmeninės prekybos ir paslaugų (išskyrus finansines ir viešąsias paslaugas). 1 lentelėje pateikiama tų rodiklių apžvalga.

c) Ekonomikos ir finansų komiteto (EFK) 2020 m. padėties ataskaitoje dėl informavimo reikalavimų EPS nustatyti tikslai.

EFK 2020 m. nustatyti terminai c)

Eurostatas stebi, kaip valstybės narės laikosi TLS reglamentu nustatytų teikimo laiku ir išsamumo reikalavimų. Du kartus per metus apskaičiuojamas kiekvienos šalies visapusiškos atitikties balas, apimantis visus rodiklius. Apskritai kalbant, stebėsenos rezultatai rodo aukštą atitikties reglamentui lygį. 2020 m. balandžio 1 d. ES 27 atitiktis vidutiniškai įvertinta 9,7 (iš 10) ir daug valstybių narių visiškai atitiko reglamento reikalavimus. TLS duomenų kokybė nustatoma remiantis įvairiais Europos statistikos praktikos kodekse nustatytais kokybės aspektais.

Siekdamas pagerinti statybos sektoriaus produkcijos ir statybos leidimų rodiklių kokybę, Eurostatas įsteigė e. darbo grupę, kuri reguliariai keitėsi gerąja patirtimi ir patobulino šiems rodikliams skirtas metodines gaires. Be to, statybos srities duomenų tobulinimas buvo remiamas Eurostato dotacijomis nacionalinėms statistikos institucijoms.

c) Antrą ir pirmą kartą paskelbtų augimo duomenų skirtumų vidurkis absoliučiaisiais dydžiais (2020 m. kovo mėn. – 2020 m. birželio mėn.).

Vidutinis absoliutusis tikslinimas c)

4 lentelėje apžvelgiami duomenų tikslinimai nuo 2020 m. kovo mėn. iki 2020 m. birželio mėn. Kaip matyti, absoliučiaisiais skaičiais tikslinimų padaugėjo, o pirmajame paskelbime, palyginti su antruoju, galima pastebėti bendrą netikslumą, rodantį atsargius pirmuosius įverčius, kai TLS rodikliai per COVID-19 pandemiją smarkiai sumažėjo. Dėl išaugusio rodiklių pokyčių absoliučiojo masto tikslinimo rezultatai per šį laikotarpį netgi pagerėjo.

c) Antrą ir pirmą kartą paskelbtų augimo duomenų skirtumų vidurkis absoliučiaisiais dydžiais (2017–2019 m.).

Vidutinis absoliutusis tikslinimas c)

Eurostatas kasmet skelbia 48 informacinius pranešimus, susijusius su trumpojo laikotarpio statistika, t. y. kiekvieną mėnesį skelbiami keturi pagrindiniai rodikliai (pramonės produkcija, pramonės produkcijos kainos, statybos sektoriaus produkcija ir mažmeninės prekybos apimtis). Pastaraisiais metais visi informaciniai pranešimai buvo paskelbti pagal tvarkaraštį.

Visi Europos trumpojo laikotarpio statistiniai duomenys yra prieinami Eurostato svetainėje ir yra nemokami. Trumpojo laikotarpio statistikai skirtame skirsnyje suteikiama prieiga prie visos trumpojo laikotarpio statistinių duomenų bazės, taip pat prie tam tikrų iš anksto parengtų statistinių lentelių. Be to, atitinkamame skirsnyje pateikiama informacija apie trumpojo laikotarpio statistinių duomenų teisinį pagrindą ir įvairūs metodiniai leidiniai. Atitinkamame skirsnyje taip pat galima rasti ES lygmens suvestinių rodiklių metaduomenis ir įvairių trumpojo laikotarpio statistinių rodiklių nacionalinius metaduomenis, kurie neseniai papildyti kokybės ir veiklos rezultatų rodikliais.

Glausti straipsniai apie visus trumpojo laikotarpio statistikos rodiklius, taip pat daug metodinių straipsnių skelbiama svetainėje „Paaiškinta statistika“ (angl. Statistics Explained) – vikio pobūdžio internetinėje platformoje.

4.Statistikos sistemos dabartinės sąnaudos ir našta įmonėms

Įsitikinta, kad dėl trumpojo laikotarpio statistikos atsirandančias sąnaudas (statistikos sistemai tenkančias renkant, apdorojant ir skleidžiant duomenis) ir naštą (įmonių patiriamą teikiant duomenis) įvertinti yra labai sunku. Remdamosi subsidiarumo principu, statistikos institucijos taiko skirtingus duomenų rinkimo ir duomenų rengimo metodus. Pavyzdžiui, skiriasi duomenų šaltiniai: kai kurios šalys naudoja tyrimų duomenis, kitos remiasi antriniais administraciniais šaltiniais, o kai kurios netgi derina tyrimų duomenis su administraciniais duomenimis. Tyrimų metodai ir duomenų rinkimo įrankiai taip pat skiriasi. Taigi, bet kokį valstybių narių sąnaudų ir naštos vertinimų palyginimą reikėtų atlikti labai atsargiai. Be to, vertinant su trumpojo laikotarpio statistika susijusias sąnaudas ir naštą, taip pat reikia atsižvelgti ir į teikiamą naudą, nes šie duomenys naudojami kitose statistikos srityse (ypač nacionalinėse sąskaitose).

Valstybių narių pateikti duomenys apie šių statistinių duomenų rinkimo naštą parodė, kad vidutinei įmonei per mėnesį reikia apie 20 minučių, kad įvykdytų statistinius prašymus surinkti duomenis apie produkciją (pramonės ir statybos srityse), lengviau yra pateikti duomenis apie apyvartą (nuo 5 iki 10 minučių per mėnesį), o duomenims apie kainas pateikti prireikia maždaug 15 minučių per mėnesį. Tačiau šie skaičiai yra tik apytiksliai, nes skirtumai tarp valstybių narių gali būti labai dideli.

5.Trumpojo laikotarpio statistikos raidos perspektyvos

Per pastaruosius dvidešimt metų rinkos paslaugų dalis (išskyrus bankininkystės ir draudimo paslaugas) padidėjo nuo 43,0 iki 47,6 proc. Siekdamas, kad didesnė paslaugų sektoriaus svarba tinkamai atsispindėtų trumpojo laikotarpio statistikoje, Eurostatas, bendradarbiaudamas su valstybėmis narėmis ir išsamiai konsultuodamasis su pagrindiniais naudotojais, parengė pasiūlymą dėl trumpojo laikotarpio statistikos teisinės bazės visapusiškos plėtros ir tobulinimo, kurio tikslas – geriau aprėpti paslaugų sektorius.

Nauji trumpojo laikotarpio verslo statistikos reikalavimai nustatyti Reglamente (ES) 2019/2152 ir jo Komisijos įgyvendinimo reglamente (ES) 2020/1197.

Visų pirma, pagal Reglamentą (ES) 2019/2152 paslaugų pramonės (neįskaitant finansinių ir viešųjų paslaugų) produkcijos (apimties) rodiklis nuo 2021 m. sausio mėn. bus įtrauktas į trumpojo laikotarpio statistikos rodiklių rinkinį. Be to, bus išplėsta paslaugų pramonės šakų, kurioms taikomi skirtingi trumpojo laikotarpio statistikos rodikliai, aprėptis. Naujasis paslaugų produkcijos rodiklis (PPR) bus skaičiuojamas pagal mėnesinį ataskaitinį laikotarpį ir turėtų būti prieinamas 60 dienų nuo ataskaitinio laikotarpio pabaigos. Be didesnės paslaugų pramonės aprėpties, trumpojo laikotarpio statistiniai duomenys bus racionalizuoti ir labiau suderinti keliais kitais aspektais, pavyzdžiui, pateikimo terminų, statistinių vienetų naudojimo ir šalių dydžio kategorijų apibrėžimo atžvilgiu. Visi pakeitimai bus pradėti taikyti nuo 2021 m. sausio mėn. arba nuo 2021 m. pirmojo ketvirčio ataskaitinio laikotarpio.

Pakeitimai užtikrins, kad trumpojo laikotarpio statistiniais duomenimis ir toliau būtų vykdoma užduotis teisingai ir tinkamai matuoti verslo ciklo pokyčius sparčiai besikeičiančioje ekonominėje aplinkoje.

Pagal Reglamento (ES) 2019/2152 25 straipsnį TLS reglamentas 2024 m. sausio 1 d. bus panaikintas.